ግብጽ ዶክተር ቴድሮስ አድሓኖምን እንደምትደግፍ አስታወቀች
ግብጽ የዓለም ጤና ድርጅት እጩ ዶክተር ቴድሮስ ዓድሓኖም እንዲመረጡ ድጋፍ እንደምታደርግ አስታወቀች፡፡የቀድሞ የውጭ ጉዳይ ሚኒስትር ቴድሮስ አድሓኖም ለዓለም ጤና ድርጅት መሪነት ምርጫ ድጋፍ ለማግኘት ከትናንት በስትያ ወደ ግብጽ ሲገቡ የግብጽ ምክትል የዉጭ ጉዳይ ሚኒስትርና የአፍሪካ ጉዳዮች ተጠሪ መሓመድ እድሪስ በካይሮ ዓለም አቀፍ አየር ማረፊያ ደማቅ አቀባል አድርገውላቸዋል፡፡የአገሪቱ የውጭ ጉዳይ ሚኒስትር ሳሜህ ሹክሪም ሀገራቸው ለኢትዮጵያዊው ተመራጭ ሙሉ ድጋፏን እንደምትሰጥ አረጋግጠዋል ፡፡የውጭ ጉዳይ ሚኒስትሩ ሹክሪ በጄኔቫ ለሚገኙ ተወካዮቻው ከአፍሪካ ተወካዮች ጋር በመቀናጀት ኢትዮጵያዊውን ዶክተር ተድሮስ አድሓኖምን እንዲደግፉ ለምክትል የውጭ ጉዳይ ሚኒስትሩ ኢድሪስ ትእዛዝ መስጠታቸውን ነው የተመለከተው ፡፡ግብጽ ለዶክተር ቴድሮስ የምትሰጠው ድጋፍም አፍሪካውያን በድርጅቱ ያላቸውን ቦታ በማረጋገጥ ከዓለማቀፉ ማህበረሰብ እኩል ተጠቃሚ እንዲሆኑ ካላቸው ፍላጎት መነሻነት የመነጨ እንደሆነም የውጭ ጉዳይ ሚኒስትሩ አስገንዝበዋል ፡፡ዶክተር ቴድሮስ በግብጽ የሁለት ቀናት ቆይታቸው ያጠናቀቁ ሲሆን ከአንድ ሳምንት በኋላ በስዊዘርላንድ ጀኔቫ ለሚካሄደው የድርጅቱ መሪነት ምርጫ ለመገኘት ወደዚያዉ ያቀናሉ ፡፡ ምንጭ -The independent